onkologický pacient a kašeľ
Prajeme pekný deň.
Potrebovalaby somporadit.otcim ma rakovinu pluca berie prednison a codein. Zacal mat z nehodrazdivy kasel ktory neuticha. Mozem mu podat nejaky volno predajny liek na drazdivy kasel.(Berie raz mesacne aj chemo.)za poradenie vopred  velmi pekne dakujem.
Dobrý deň,
ďakujeme za Vašu otázku.
Dýchavica a kašeľ a ich príčiny u onkologických pacientov sa neposudzujú ako samostatná jednotka. Takáto liečba sa nastavuje s ohľadom na prebiehajúcu liečbu, iné prítomné ochorenia, prítomnosť bolesti a iné faktory. Preto je potrebné o uvedených príznakoch informovať lekára, ktorý nastaví vhodnú liečbu. V prípade, že účinok lieku Codein nie je dostačujúci, pre riziko zosilnenia účinku v kombinácii s inými antitusikami Vám odporúčam ďalšie možnosti v liečbe konzultovať s ošetrujúcim lekárom (pretože bežne sa takáto kombinácia neodporúča).
Prajem skorú úľavu od ťažkostí.
S pozdravom
Mgr. Emma Halás Haluščíková